Dany Nounkeu

Dany Achille Nounkeu Tchounkeu (lahir 11 April 1986) merupakan pemain bola sepak Cameroon yang kini bermain untuk kelab Granada CF secara pinjaman dari kelab Galatasaray dan untuk pasukan kebangsaan Cameroon. Beliau bermain di posisi pertahanan.

Kerjaya kelab

Kerjaya awal 
Nounkeu memulakan kerjaya bola sepaknya di Collège Vogt Atletic di Yaoundé dan sertai FC Metz pada Julai 2005. Selepas itu, beliau berpindah ke CSO Amnéville yang beraksi di divisyen yang sama.

Pada Julai 2008, Nounkeu berpindah ke Pau FC dan bermain sebanyak 28 perlawanan dalam kempen 2008–09.

Toulouse 
Pada 5 Jun 2009, Nounkeu menandatangani kontrak empat tahun bersama Toulouse FC. Beliau membuat penampilan pertama untuk pasukan barunya pada 12 September menentang AS Nancy Lorraine, seri 0-0.

Nounkeu bermain 17 perlawanan liga dalam musim pertamanya untuk Toulouse dan kelabnya menduduki tempat ke-14 liga.

Gaziantepspor 
Pada 1 September 2010, Nounkeu menandatangani kontrak tiga tahun bersama kelab Turki, Gaziantepspor dengan bayaran yang tidak didedahkan. Beliau membuat debut untuk kelabnya pada 30 Oktober menentang Karabükspor, seri 0-0.

Nounkeu bermain 28 perlawanan liga dan pasukannya menduduki tempat ke-10 liga.

Galatasaray 
Pada 8 Jun 2012, Nounkeu berpindah ke Galatasaray S.K. dan menandatangani kontrak empat tahun bersama bayaran €3.3 juta. Beliau membuat debut pada 22 September, pasukannya menang 3–1 ke atas Beşiktaş J.K..

Pada 2 Februari 2014, selepas sahaja musim bunga dan pada kempen 2013-14, Nounkeu dipinjam ke Beşiktaş sehingga bulan Jun. Beliau bermain sebanyak sembila perlawanan untuk kelab sebelum kembali ke Galatasaray apabila kontrak pinjamannya telah tamat.

Pada 30 Ogos 2014, Nounkeu sertai Granada CF selama satu musim.

Kerjaya antarabangsa 
Nounkeu menerima panggilan pertama oleh pasukan kebangsaan Cameroon pada November 2004 di bawah pengurus Winfried Schäfer.

Penghargaan 
Galatasaray
 Süper Lig (1): 2012–13
 Süper Kupa (2): 2012, 2013

Rujukan 

Kelahiran 1986
Orang hidup
Pemain bola sepak Cameroon
Pemain Toulouse FC
Pemain FC Metz
Pemain CSO Amnéville
Pemain Pau FC
Pemain Galatasaray S.K.
Pemain Beşiktaş J.K.
Pemain Granada CF
Pemain Piala Dunia FIFA 2014